CELEX: 31991R3667
Language: el
Date: 1991-12-11 00:00:00
Title: Κανονισμός ( ΕΟΚ ) αριθ. 3667/91 του Συμβουλίου της 11ης Δεκεμβρίου 1991 για το άνοιγμα και τον τρόπο διαχείρησης κοινοτικής δασμολογικής ποσόστωσης για το κατεψυγμένο κρέας βοοειδών που υπάγεται στον κωδικό ΣΟ 0202, καθώς και για τα προϊόντα που υπάγονται στον κωδικό ΣΟ 0206 29 91 ( 1992 )

Avis juridique important

|

31991R3667

Κανονισμός ( ΕΟΚ ) αριθ. 3667/91 του Συμβουλίου της 11ης Δεκεμβρίου 1991 για το άνοιγμα και τον τρόπο διαχείρησης κοινοτικής δασμολογικής ποσόστωσης για το κατεψυγμένο κρέας βοοειδών που υπάγεται στον κωδικό ΣΟ 0202, καθώς και για τα προϊόντα που υπάγονται στον κωδικό ΣΟ 0206 29 91 ( 1992 )  

Επίσημη Εφημερίδα αριθ. L 349 της 18/12/1991 σ. 0001 - 0002

ΚΑΝΟΝΙΣΜΟΣ (ΕΟΚ) αριθ. 3667/91 ΤΟΥ ΣΥΜΒΟΥΛΙΟΥ  της 11ης Δεκεμβρίου 1991  για το άνοιγμα και τον τρόπο διαχείρισης κοινοτικής δασμολογικής ποσόστωσης για το κατεψυγμένο κρέας βοοειδών που υπάγεται στον κωδικό ΣΟ 0202, καθώς και για τα προϊόντα που  υπάγονται στον κωδικό ΣΟ 0206 29 91 (1992)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι για το κατεψυγμένο κρέας βοοειδών που υπάγεται στον κωδικό ΣΟ 0202 και τα προϊόντα που υπάγονται στον κωδικό ΣΟ 0206 29 91 η Κοινότητα ανέλαβε τη δέσμευση, στα πλαίσια της Γενικής Συμφωνίας Δασμών και Εμπορίου (GATT), να ανοίξει ετήσια κοινοτική  δασμολογική ποσόστωση με δασμό 20 %, το ύψος της οποίας, εκφρασμένο σε βάρος κρέατος χωρίς κόκαλα, έχει καθοριστεί σε 53 000 τόνους- ότι πρέπει, κατά συνέπεια, να ανοίξει η ποσόστωση αυτή για το έτος 1992-  ότι είναι σκόπιμο να διασφαλίζεται, ιδίως, η πρόσβαση όλων των ενδιαφερόμενων εντός της Κοινότητας στην εν λόγω ποσόστωση, καθώς και η αδιάκοπη εφαρμογή του δασμού που προβλέπεται για την ποσόστωση αυτή σε όλες τις εισαγωγές των εν λόγω προϊόντων μέχρι  την εξάντληση του συνόλου της ποσοστώσεως-  ότι το καθεστώς αυτό αφορά την κατανομή από την Επιτροπή των διαθέσιμων ποσοτήτων μεταξύ των παραδοσιακών εμπορευόμενων και των ενδιφερόμενων για το εμπόριο του βοείου κρέατος, κατά τρόπο που να επιτρέπει στους τελευταίους την προοδευτική πρόσβαση στα  πλεονεκτήματα του εν λόγω καθεστώτος- ότι, λαμβανομένων υπόψη των στοιχείων αυτών, είναι σκόπιμο να διευρυνθούν αυτές οι δυνατότητες πρόσβασης με την αύξηση του τμήματος που κατανέμεται στους δεύτερους, δηλαδή τους μη παραδοσιακούς εμπορευόμενους- ότι,  για να εξασφαλίζεται η σοβαρότητα των δραστηριοτήτων τους, πρέπει, εντούτοις, να ληφθούν υπόψη μόνον οι ποσότητες ορισμένης σπουδαιότητας που είναι αντιπροσωπευτικές των συναλλαγών με τις τρίτες χώρες-  ότι, για να επιτραπεί η πλήρης χρησιμοποίηση του συνόλου της ποσοστώσεως, πρέπει να καθοριστεί ημερομηνία λήξεως της προθεσμίας για την υποβολή των αιτήσεων πιστοποιητικών εισαγωγής και να προβλεφθεί η μεταφορά των ποσοτήτων που ενδεχομένως δεν έχουν  ζητηθεί μέχρι την ημερομηνία αυτή, στο τελευταίο τρίμηνο του έτους 1992, καθώς και η κατανομή τους, συναρτήσει ιδίως που προβλέπεται μεταξύ των διαφόρων κατηγοριών εμπορευόμενων-  ότι οι λεπτομερείς κανόνες για την εφαρμογή του παρόντος κανονισμού πρέπει να θεσπιστούν με διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του  βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1628/91 (2),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Ανοίγεται για το έτος 1992 κοινοτική δασμολογική ποσόστωση για το κατεψυγμένο κρέας βοοειδών που υπάγεται στον κωδικό ΣΟ 0202 και τα προϊόντα που υπάγονται στον κωδικό ΣΟ 0206 29 91, συνολικού ύψους 53 000 τόνων, εκφρασμένων σε βάρος κρέατος  χωρίς κόκαλα.  Για την καταχώρηση στην εν λόγω ποσόστωση, 100 χιλιόγραμμα κρέατος με κόκαλα ισοδυναμούν με 77 χιλιόγραμμα κρέατος χωρίς κόκαλα.  2. Στα πλαίσια του παρόντος κανονισμού, ως κατεψυγμένο κρέας νοείται το κρέας το οποίο, κατά τη στιγμή παραλαβής της διασαφήσεως εισαγωγής, προσκομίζεται κατεψυγμένο.  3. Στα πλαίσια της ποσότητας της ποσοστώσεως, ο εφαρμοστέος δασμός του κοινού δασμολογίου καθορίζεται σε 20 %.  Άρθρο 2  Το σύνολο της ποσοστώσεως των 53 000 τόνων διαιρείται σε δύο μέρη ως εξής:  α) το πρώτο τμήμα, που ισούται με 80 %, ήτοι με 42 400 τόνους, κατανέμεται μεταξύ των εισαγωγέων οι οποίοι μπορούν να αποδείξουν ότι, κατά τη διάρκεια των τριών τελευταίων ετών, έχουν εισάγει κατεψυγμένα κρέατα που υπάγονται στον κωδικό ΣΟ 0202 και  προϊόντα που υπάγονται στον κωδικό ΣΟ 0206 29 91 που αποτελούν αντικείμενο του παρόντος καθεστώτος εισαγωγής-  β) το δεύτερο τμήμα, που ισούται με 20 %, ήτοι με 10 600 τόνους, κατανέμεται μεταξύ των εμπορευομένων οι οποίοι μπορούν να αποδείξουν ότι για μια ελάχιστη ποσότητα και κατά τη διάρκεια περιόδου που θα καθοριστεί βρίσκονται σε συναλλαγές με τρίτες χώρες  όσον αφορά τα βόεια κρέατα εκτός από εκείνα που αποτελούν αντικείμενο του παρόντος καθεστώτος εισαγωγής ή εργασιών τελειοποίησης για επανεξαγωγή ή επανεισαγωγή.  Άρθρο 3  1. Οι ποσότητες για τις οποίες δεν έχει υποβληθεί αίτηση πιστοποιητικού εισαγωγής μέχρι τις 31 Αυγούστου του 1992, αποτελούν αντικείμενο νέας κατανομής κατά τη διάρκεια του τέταρτου τριμήνου του ιδίου έτους, κατά περίπτωση χωρίς να ληφθεί υπόψη  η κατανομή που αναφέρεται στο άρθρο 2.  2. Τα κράτη μέλη ανακοινώνουν στην Επιτροπή, πριν από τις 16 Σεπτεμβρίου 1992, τις ποσότητες οι οποίες δεν έχουν ζητηθεί μέχρι τις 31 Αυγούστου του ιδίου έτους.  Άρθρο 4  Οι λεπτομερείς κανόνες για την εφαρμογή του παρόντος κανονισμού, και ιδίως:  α) οι κανόνες για την κατανομή και τη χορήγηση των διαθέσιμων ποσοτήτων μεταξύ των ενδιαφερόμενων που αναφέρονται στο άρθρο 2 και  β) οι όροι εκδόσεως και η διάρκεια ισχύος των πιστοποιητικών εισαγωγής θεσπίζονται με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68.  Άρθρο 5  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Δεκεμβρίου 1991. Για το Συμβούλιο  Ο Πρόεδρος  P. BUKMAN   (1) ΕΕ αριθ. L 148 της 28. 6. 1968, σ. 24. (2) ΕΕ αριθ. L 150 της 15. 6. 1991, σ. 16.